কল্যাণীর স্কুলে মানবরূপী রোবট ‘সানন্দা’, শিক্ষাকর্মীর কাজ করবে

সুবল মজুমদার, কল্যাণী: আধুনিক প্রযুক্তির ছোঁয়ায় নতুন রূপ পেল কল্যাণীর (Kalyani) প্রাচীন শিক্ষা প্রতিষ্ঠান পান্নালাল ইনস্টিটিউশন (Pannalal Institution) । এবার থেকে সরকারি স্কুলের পড়ুয়ারাও বেসরকারি স্কুলের মতোই অত্যাধুনিক সুযোগ-সুবিধা পাবেন। স্কুলের এক প্রাক্তন ছাত্র নিজের উদ্যোগ ও আর্থিক সহায়তায় প্রায় ৫০ লক্ষ টাকা ব্যয়ে স্কুলে তৈরি করিয়েছেন দুটি অত্যাধুনিক ডিজিটাল ক্লাসরুম। সেই সঙ্গে বসানো হয়েছে একটি ৫৫ ইঞ্চি টিভি স্ক্রিন, একটি ডিজিটাল জেনারেটর, আর সবচেয়ে চমকপ্রদ সংযোজন হল এক রোবট, যার নাম দেওয়া হয়েছে ‘সানন্দা’।

শিক্ষক-শিক্ষিকাদের পাশাপাশি পড়ুয়ারাও দারুণ উচ্ছ্বসিত এই উদ্যোগে। তাদের মতে, সময়ের সঙ্গে তাল মিলিয়ে ডিজিটাল শিক্ষার সুযোগ এখন আর শুধু বেসরকারি প্রতিষ্ঠানের মধ্যেই সীমাবদ্ধ থাকছে না, সরকারি স্কুলেও আসছে আধুনিকতার ছোঁয়া।

আরও পড়ুন- ঘাটালের পুজো কমিটিগুলির হাতে সরকারি অনুদানের চেক তুলে দিল পুলিশ প্রশাসন

‘সানন্দা’ (Sananda) নামের এই মানব রূপী রোবট (Human Robot) রাজ্যের সরকারি স্কুলে সম্ভবত প্রথমবারের মতো ব্যবহৃত হতে চলেছে। যা স্কুলের মধ্যে ঘুরে বেড়াতে সক্ষম। যা নিয়ে যেতে পারবে, প্রয়োজনীয় কাগজপত্র পাইল জলের বোতল সব কিছুই। একজন শিক্ষা কর্মীর কাজ করবে এই রোবট। ফলে পান্নালাল ইনস্টিটিউশনের শিক্ষাক্ষেত্রে এই উদ্যোগ তৈরি করতে চলেছে এক নতুন নজির।

দেখুন আরও খবর –